Αθλητική Ένωση Μόρφου

Η Αθλητική Ένωση Μόρφου ή η ΑΕΜ Μόρφου (διαβάζεται «αέμ») ήταν κυπριακή ποδοσφαιρική ομάδα από την Μόρφου της επαρχίας Λευκωσίας. Ιδρύθηκε το 1960 και διαλύθηκε το 1991, έχοντας πολλές συμμετοχές στη Β΄ κατηγορία Κύπρου. Ο σύλλογος εξακολουθεί να υφίσταται σαν πολιτιστικό σωματείο.

 Ιστορία 
Ίδρυση και πρώτα χρόνια
Το 1944 ιδρύεται στη Μόρφου ο αθλητικός, μουσικοφιλολογικός και εκπαιδευτικός σύλλογος Νέος Αστέρας Μόρφου. Ο σύλλογος είχε αθλητική και κοινωνικοπολιτιστική δράση στην περιοχή της Μόρφου. Η ποδοσφαιρική του ομάδα εντάχθηκε το 1948 στην ΚΕΠΟ. Μετά τη διάλυση της ΚΕΠΟ εντάχθηκε στην ΠΟΕΛ. Παράλληλα, ο σύλλογος διεξήγαγε θεατρικές παραστάσεις και καλλιτεχνικές και μουσικοχορευτικές εκδηλώσεις.

Το 1958 μερικά μέλη του Νέου Αστέρα αποχώρησαν δημιουργώντας ένα νέο σωματείο, τον Απόλλωνα Μόρφου, του οποίου η ποδοσφαιρική ομάδα εντάχθηκε στην ΠΟΕΛ, στην οποία υπήρξε και ιδρυτικό μέλος. 

Το 1960 τα δύο Σωματεία επανενώθηκαν με τη νέα ονομασία Αθλητική Ένωση Μόρφου (Α.Ε.Μ.). Χρώματα της ομάδας ήταν το κόκκινο και το άσπρο. Η ΑΕΜ διατήρησε τα σύμβολα των δύο αρχικών ομάδων, έχοντας ως έμβλημα της ένα αστέρι μέσα στο οποίο βρίσκεται ο θεό Απόλλωνας ο οποίος κρατά τη λύρα του.

Μέχρι το 1967 η ομάδα συμμετείχε στα αγροτικά πρωταθλήματα και συγκεκριμένα στις διοργανώσεις της ΠΟΕΛ. Το 1968 εντάχθηκε στη δύναμη της Κυπριακής Ομοσπονδίας Ποδοσφαίρου (ΚΟΠ) ως ομάδα Β΄ κατηγορίας.

 Περίοδος 1968-1980 
Στην πρώτη συμμετοχή της στο πρωτάθλημα Β΄ κατηγορίας, την περίοδο 1968-69, τερμάτισε στην τελευταία θέση. Ωστόσο την περίοδο εκείνη δεν ίσχυσε υποβιβασμός και έτσι συνέχισε στη Β΄ κατηγορία. Την περίοδο 1970-71 τερμάτισε στην 3η θέση, 3 μόλις βαθμούς μακριά από την πρώτη θέση που οδηγούσε στην Α΄ κατηγορία. Την άνοδο στην Α΄ κατηγορία έχασε και την περίοδο 1971-72 όταν τερμάτισε στην 4η θέση, 3 βαθμούς πίσω από τη 2η και 3η θέση που έδιναν εισιτήριο για άνοδο στην ανώτατη κατηγορία.

Τις περιόδους 1972-73 και 1973-74 τερμάτισε στη 2η θέση του πρωταθλήματος, μη εξασφαλίζοντας και πάλι την άνοδο στην Α΄ κατηγορία αφού μόνο η πρωταθλήτρια ομάδα κέρδιζε το εισιτήριο ανόδου.

Το καλοκαίρι του 1974, τα τουρκικά στρατεύματα κατέλαβαν τη Μόρφου, γεγονός που κατέστησε το σωματείο προσφυγικό. Η ΑΕΜ επαναδραστηριοποιήθηκε στη Λεμεσό και παρόλο που αντιμετώπιζε πολλές δυσκολίες, εντούτοις δήλωσε συμμετοχή στο προαιρετικό Ειδικό μικτό πρωτάθλημα Β΄ - Γ΄ κατηγορίας που διοργάνωσε η ΚΟΠ για τις ομάδες Β΄ και Γ΄ κατηγορίας. Τις επόμενες περιόδους της δεκαετίας του '70 η ομάδα κινδύνεψε με υποβιβασμό αλλά κατάφερνε να παραμένει στη Β΄ κατηγορία.
+Η πορεία της ΑΕΜ την περίοδο 1968-1980 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1968-69 Β΄  13 13 24    13 89 29 Κύπελλο Κύπρου Δεν συμμετείχε1 1969-70 Β΄  11 17 34    38 68 61 Κύπελλο Κύπρου Δεν συμμετείχε1 1970-71 Β΄  3 12 22 12 6 4 45 23 30 Κύπελλο Κύπρου Α΄ γύρος 1971-72 Β΄  4 12 22 11 4 7 40 32 26 Κύπελλο Κύπρου Α΄ γύρος 1972-73Β΄ 214261592461839 Κύπελλο Κύπρου Α΄ γύρος 1973-74B΄ 212221565412336 Κύπελλο Κύπρου Προκριματικός 1974-75 B΄ - Γ΄2  8 10 18   27 41 17 Κύπελλο Κύπρου Δεν συμμετείχε1 1975-76 B΄  13 13 24   19 77 10 Κύπελλο Κύπρου Α΄ γύρος 1976-77 Β΄  12 14 26    24 69 15 Κύπελλο Κύπρου Α΄ γύρος 1977-78 Β΄  13 14 26 3 14 9 26 43 20 Κύπελλο Κύπρου Α΄ γύρος 1978-79 Β΄  8 14 26    40 53 25 Κύπελλο Κύπρου Α΄ γύρος 1979-80 Β΄  12 14 26    21 45 18 Κύπελλο Κύπρου Β΄ γύροςΒαθμολογία 1968-1970: Νίκη=3 βαθμοί, Ισοπαλία=2 βαθμοί, Ήττα=1 βαθμόςΒαθμολογία 1970-1980: Νίκη=2 βαθμοί, Ισοπαλία=1 βαθμός, Ήττα=0 βαθμοί 
1Σε όσες περιόδους δεν συμμετείχε στο Κύπελλο Κύπρου είτε επιτρεπόταν η συμμετοχή στη διοργάνωση μόνο των ομάδων της Α΄ κατηγορίας, είτε μόνο των ομάδων της Α΄ κατηγορίας και μερικών (πρώτης ή πρώτων) της Β΄ κατηγορίας.
2 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Η ΑΕΜ συμμετείχε στον όμιλο Λευκωσίας-Κερύνειας.

 Περίοδος 1980-1991 
Την περίοδο 1980-81 τερμάτισε στην 3η θέση, 4 βαθμούς μακριά από τη 2η θέση που οδηγούσε στην Α΄ κατηγορία. Την περίοδο 1983-84 η ομάδα τερμάτισε στην 13η θέση και υποβιβάστηκε για πρώτη φορά στην Γ΄ κατηγορία, μετά από 16 χρόνια συνεχής παρουσίας στο πρωτάθλημα Β΄ κατηγορίας. Στη Γ΄ κατηγορία συμμετείχε 4 περιόδους. Την περίοδο 1987-88 τερμάτισε στη 12η θέση και υποβιβάστηκε στη Δ΄ κατηγορία. Συμμετείχε στη Δ΄ κατηγορία για 4 περιόδους. Το Δεκέμβριο του 1991 και ενώ συμμετείχε στο πρωτάθλημα Δ΄ κατηγορίας 1991-92 ανέστειλε τη συμμετοχή της λόγω σοβαρών οικονομικών προβλημάτων, διαλύοντας το ποδοσφαιρικό τμήμα της. Η ΑΕΜ εξακολουθεί να υφίσταται σαν πολιτιστικό σωματείο.
+
Η πορεία της ΑΕΜ την περίοδο 1980-1991 στις διοργανώσεις της ΚΟΠΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1980-81 Β΄  3 14 26      32Κύπελλο ΚύπρουΑ΄ γύρος 1981-82 Β΄  10 14 26    16 38 20Κύπελλο ΚύπρουΑ΄ γύρος 1982-83  Β΄  9 14 26      23Κύπελλο ΚύπρουΑ΄ γύρος 1983-84 Β΄  1312px 14 26    19 48 14Κύπελλο ΚύπρουΑ΄ γύρος 1984-85 Γ΄  4 16 30    42 27 36Κύπελλο ΚύπρουΑ΄ γύρος 1985-86 Γ΄  8 14 26    26 37 24Κύπελλο ΚύπρουΑ΄ γύρος 1986-87 Γ΄  7 14 26 8 10 8 20 18 26Κύπελλο ΚύπρουΒ΄ προκριματικός 1987-88Γ΄ 1212px1426182023Κύπελλο ΚύπρουΑ΄ προκριματικός 1988-89 Δ΄1 4 11 20    22 26 18Κύπελλο ΚύπρουΑ΄ προκριματικός 1989-90 Δ΄2 9 13 24    31 35 24Κύπελλο ΚύπρουΔεν συμμετείχε3 1990-91 Δ΄2 4 14 26    34 35 28Κύπελλο ΚύπρουΑ΄ προκριματικός 1991-92 Δ΄2 14412px 14 26    6 51 4Κύπελλο ΚύπρουΔεν συμμετείχε3Βαθμολογία 1980-1991: Νίκη=2 βαθμοί, Ισοπαλία=1 βαθμός, Ήττα=0 βαθμοίΒαθμολογία 1991-1992: Νίκη=3 βαθμοί, Ισοπαλία=1 βαθμός, Ήττα=0 βαθμοί 

1Η Δ΄ κατηγορία ήταν χωρισμένη σε 4 ομίλους. Η ΑΕΜ συμμετείχε στον Γ΄ όμιλο.
2Η Δ΄ κατηγορία ήταν χωρισμένη σε 3 ομίλους. Η ΑΕΜ συμμετείχε στον όμιλο Λεμεσού-Πάφου.
3Δεν είχαν δικαίωμα συμμετοχής όλες οι ομάδες της Δ΄ κατηγορίας.
4Η ΑΕΜ αποχώρησε στα μέσα του πρωταθλήματος.

Παραπομπές

 Πηγές 

 Βιβλιογραφία 

 Δείτε επίσης 

Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Κυπριακοί προσφυγικοί αθλητικοί σύλλογοι
Κατηγορία:Ιδρύσεις ποδοσφαιρικών ομάδων το 1960
Κατηγορία:Δήμος Μόρφου